laion/Wikipedia-Exotic huggingface dataset:
MG סוג Q

MG סוג Q (באנגלית: MG Q-type) היא מכונית מרוץ אשר יוצרה בשנת 1934 על ידי חברת המכוניות הבריטית "MG" (בשנת 1934 החברה הייתה קרויה "Morris Commercial Cars"). סך הכל יוצרו 8 יחידות. מושב בודד 1 (מהירות שיא: 196 קמ"ש) 2 מושבים (מהירות שיא: 190 קמ"ש) תאוצת דגם "MG סוג Q" בין 0–100 קמ"ש היא 8.8 שניות (לדגם 746 סמ"ק 112.64 כ"ס) מכל דלק - 19 גלון (86.37 ליטר) MG סוג R דגם MG סוג Q, שנת 1934 (sportscarmarket) מדיה וקבצים בנושא MG סוג Q בוויקישיתוף MG סוג Q, סרטון באתר יוטיוב דגם סוג Q classicandperformancecar דגם MG סוג Q .mgownersclub
המנון נאורו

ההמנון הרשמי של נאורו הוא "השיר של נאורו" (בנאורית: Nauru Bwiema). המילים להמנון נכתבו על ידי מרגרט הנדרי ולחנו חובר על ידי לורנס הנרי היקס, עם קבלת עצמאותה בשנת 1968 אימצה מדינת נאורו את ההמנון. דגל נאורו סמל נאורו מידע על היצירה "המנון נאורו" באתר מיוזיק בריינז המילים להמנון נאורו, באתר National Anthems
יום הפג העולמי

יום הפג העולמי הוא מועד בינלאומי המצוין כל שנה ב-17 בנובמבר, להעלאת המודעות לפגים ולמשפחותיהם בכל העולם. כ-15 מיליון פגים נולדים בשנה בכל העולם, כמעט 10% מהלידות. במהלך היום נערכים מפגשים וכנסים לחינוך ולמודעות בנושא, כולל דרכי טיפול ומניעה בבעיות הנובעות מלידה מוקדמת. מטרת יום זה היא להעלות את המודעות לנושאים הקשורים בפגים ובמשפחותיהם ובסיכונים להם הם חשופים. היום צוין לראשונה ב-2008 על ידי איגודי הורים באירופה, ונחגג בעולם כולו מאז 2011. פג הוא תינוק שנולד לפני השבוע ה-37 של ההיריון. לידה רגילה מתרחשת לרוב סביב השבוע ה-40 של ההיריון. משום שהלידה מתבצעת לפני הזמן, ולפני סיום מוחלט של התפתחות המערכות בגופו של התינוק ובפרט מערכת החיסון, הפג רגיש יותר למחלות וסיכונים בריאותיים, למשל: שיתוק מוחין, בעיות במערכת הנשימה, בעיות עיכול, פיגור שכלי, בעיות ראייה (כמו למשל, רטינופתיה של פגות) ובעיות שמיעה, וכן צהבת וזיהומים שונים. יום הפג הבינלאומי מצוין ברחבי העולם בפעילויות רבות, על ידי ארגוני הורים, צוותים רפואיים בתי חולים ומשפיעי דעה המעורבים בטיפול ובעזרה לפגים ולמשפחותיהם. בשנת 2013 צוין היום בכ-60 ארצות. אתר האינטרנט הרשמי של יום הפג העולמי (באנגלית) יום הפג העולמי, ברשת החברתית פייסבוק יום הפג הבינלאומי, באתר איגוד המיילדות (באנגלית) על יום הפג הבינלאומי, באתר האירופי (באנגלית)
הקורפוס ה-19 (האימפריה הגרמנית)

הקורפוס ה-19 (הסקסוני ה-2) (בגרמנית: XIX. (II. Königlich Sächsisches) Armee-Korps) היה קורפוס של צבא הקיסרות הגרמנית. שלחם במלחמת העולם הראשונה, ופורק עם סיומה. הקורפוס הוקם ב-25 במרץ 1899 בצבא ממלכת סקסוניה כחלק מהתרחבות כללית של צבא הקיסרות הגרמנית, ולמפקדו מונה היינריך ליאו פון טרייטשקה. מטה הקורפוס היה בלייפציג, וחייליו גויסו מהאזור המערבי של ממלכת סקסוניה. עם פרוץ מלחמת העולם הראשונה הוצב הקורפוס בחזית המערבית כחלק מחלק מהארמייה השלישית ולחם בחזית המערבית, ונטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. באוקטובר 1914 הועבר הקורפוס תחת פיקוד הארמייה השישית, ולחם עימה במרוץ אל הים ובקרב איפר הראשון. לאחר מכן השתתף הקורפוס בקרבות שונים בחזית המערבית, ובשנת 1917 לחם בקרב מסין. בשנת 1918 לחם הקורפוס בקרב איפר הרביעי כחלק ממתקפת האביב, ובספטמבר אותה שנה הועבר תחת פיקוד קבוצת הארמיות אלברכט, עמה לחם עד סוף המלחמה. גנרל חיל הרגלים היינריך ליאו פון טרייטשקה (25 במרץ 1899 - 21 באפריל 1904) גנרל חיל הרגלים אלכסנדר ויצטום פון אקסטדט (22 באפריל 1904 - 26 בנובמבר 1907) גנרל חיל התותחנים הנס פון קירכבך (27 בנובמבר 1907 - 27 בנובמבר 1913) גנרל חיל הפרשים מקסימיליאן פון לאפרט (28 בנובמבר 1913 - 20 ביולי 1917) גנרל חיל הרגלים אדולף פון קרלוביץ (21 ביולי 1917 - 8 באוגוסט 1918) גנרל-לויטננט קרל לוציוס (9 באוגוסט 1918 - 22 בינואר 1919) גנרל-לויטננט מקס לוטהולד (23 בינואר 1919 - 2 באוקטובר 1919) מדיה וקבצים בנושא הקורפוס ה-19 בוויקישיתוף הקורפוס ה-19
אנדמול שיין ישראל

אנדמול שיין ישראל (באנגלית: Endemol Shine Israel A Banijay Company), לשעבר קופרמן הפקות, היא חברת הפקות ותוכן ישראלית מקבוצת Banijay. בשנת 2020, רכשה את אנדמול שיין, חברת ההפקה העצמאית לטלוויזיה ותוכן דיגיטלי שכוללת כ-120 חברות ב-22 טריטוריות. הקבוצה מפיקה מדי שנה מאות תוכניות וסדרות טלוויזיה מסוגות שונות הנמכרות לכ-400 רשתות, ערוצים ופלטפורמות ברחבי העולם בשפות רבות. המחלקה, שבראשה עומד גל זייד, מפתחת ומפיקה סדרות מקור בסוגות שונות כגון דרמות, קומדיות ומותחנים. תוכניות מקור מתוסרטות אשר נמכרו למדינות מחוץ לישראל: "רמזור" – קומדיית מצבים שנמכרה לפוקס בארצות הברית ול-CTC ברוסיה. "שעת נעילה" – דרמה על מלחמת יום הכיפורים. "מתים לרגע" – דרמה יומית בדיונית שנמכרה לרשת ההולנדית Avrotros. "נבסו" – קומדיית מצבים ששודרה ב"רשת 13" נקנה על ידי רשת ZDFneo. "חמישים"- מועמדת לפרס האמ"י הבינ"ל לפרס "הקומדה הטובה ביותר". "ילדים ביער"- דרמת מתח אשר שודרה ביס ונמכרה ל- AMC. " האמת"- דרמה- תעלומת רצח אשר נמכרה ל- AMC/ Acorn TV, Canal+/ Polar+, BeTV האח הגדול – העונה ה-14 המופקת בישראל הישרדות משחקי השף משפחה בהסעה פריפריה אימפריה "חיים חדשים" – דוקו-ריאליטי שעובד לגרסה דנית. "אורי גלר מחפש את היורש" – נמכרה לרשת פרוזיבן בגרמניה, 6SBS בהולנד ו-2TV בהונגריה, וכן עובדה לגרסה אמריקאית בשם "Phenomenon", ששודרה ברשת NBC ונמכרה ל-CTV בקנדה ורשת 9 באוסטרליה. מחלקת הדיגיטל עוסקת ביצירת תוכן מקורי וייעודי לפלטפורמות הרלוונטיות, הפקה והחלטות הפצה עד הפוסט פרודקשן. בין הפרויקטים המוכרים של המחלקה: מסע הקיץ של קוקה קולה "wow tour", פרויקט הגיימרים של פרטנר "Legend of Gaming" ‏(2 עונות) ופרויקט "הטרמפיסטים" של תאגיד השידור "כאן 11". מתוסרטות: שעת נעילה, חמישים, רק להיום, רמזור, נבסו, שחקן זר, מתים לרגע, להרוג את הסבתא, אבודים באפריקה, אבודים באסיה, צומת מילר, האי (3 עונות), להיות איתה (עונה 1), מעצר בית, על קצות האצבעות, השועלים, גם אנחנו רוצים תוכנית תחקירים, הרמון, מלכות, חמישים, ילדים ביער, האמת. דוקו: מתחילים מאפס, סטופ כדור הארץ, מרתון, ממלכת הדני, חיים חדשים, חבלי משיח, מקדש מעט. מציאות: הישרדות, האח הגדול, אייל גולן קורא לך (4 עונות), אורי גלר מחפש את היורש, חי ב-LA LA לנד (2 עונות), המטבח, מהפכה במטבח (עונה 3), משחקי השף (עונה 3), השגריר (עונה 2), רויאל שף. שעשועונים: נעולים, 50 דברים שחייבים לדעת, השעון, שוברי קופות, המיזם, The Wall. שתי זכיות בפרס אמי לקומדיה הטובה ביותר עבור "רמזור" (2010) ו"נבסו" (2018). מועמדות לפרס אמי לקומדיה הטובה ביותר עבור "חמישים" (2020). ארבעה פרסי האקדמיה לטלוויזיה עבור הקומדיה "להרוג את הסבתא". פרס "הקומדיה הטובה ביותר" עבור הסדרה "רמזור"[דרושה הבהרה] פרס "תוכנית הריאליטי הטובה ביותר" עבור "האח הגדול"[דרושה הבהרה] פרס "תוכנית הילדים הטובה ביותר" עבור "האי"[דרושה הבהרה] פרס "תוכנית הדוקו-ריאליטי הטובה ביותר" עבור "חי ב-LA LA לנד"[דרושה הבהרה] אתר האינטרנט הרשמי של אנדמול שיין ישראל (באנגלית) אנדמול שיין ישראל, ברשת החברתית פייסבוק אנדמול שיין ישראל, ברשת החברתית אינסטגרם אנדמול שיין ישראל, ברשת החברתית LinkedIn נועה פרייס‏, אנדמול תקים מיזם להשקעה בסדרות מתוסרטות בישראל, באתר וואלה, 6 באפריל 2016 אלכסנדר כץ, אנדמול מרחיבה את הפעילות בישראל: מקימה חברה בת להפקת פורמטים מקומיים, באתר אייס, 5 ביוני 2016
MG סוג R

MG סוג R (באנגלית: MG R-type) היא מכונית מרוץ אשר יוצרה בשנת 1935 על ידי חברת המכוניות הבריטית "MG" (בשנת 1935 החברה הייתה קרויה "Morris Commercial Cars"). סך הכול יוצרו 10 יחידות. דגם פתוח - מושב בודד 1 מחיר דגם ה-"MG סוג R" בהשקה עמד על 695 לירות שטרלינג דגם ה-"MG סוג R" הגיע למהירות שיא של 120 מייל (177.48 ק"מ). MG סוג Q דגם MG סוג R (0:31), יו-טיוב דגם MG סוג R (1:11), יו-טיוב תחרויות דגם MG סוג R (britishpathe.com/workspaces/Chris-Bucknell/MG-R-Type ) דגם MG סוג Rmgownersclub דגם MG סוג R classicandperformancecar.com/mg/r-type/316/1935-1935-mg-r-type-midget
הקורפוס ה-12 (האימפריה הגרמנית)

הקורפוס ה-12 (הסקסוני ה-1) (בגרמנית: XII. (I. Königlich Sächsisches) Armee-Korps) היה קורפוס של צבא הקיסרות הגרמנית. שלחם במלחמת צרפת–פרוסיה ובמלחמת העולם הראשונה, ופורק עם סיומה. הקורפוס הוקם ב-23 בפברואר 1867 בצבא ממלכת סקסוניה כחלק מארגון מחודש של צבא הקונפדרציה הצפון-גרמנית, ולמפקדו מונה אלברט, נסיך סקסוניה. מטה הקורפוס היה בדרזדן, וחייליו גויסו מהאזור של ממלכת סקסוניה. במהלך מלחמת צרפת–פרוסיה היה הקורפוס שכלל את הדיוויזיות ה-23 וה-24 בפיקודו של אלברט, נסיך סקסוניה, כחלק מהארמייה השנייה בפיקוד פרידריך קרל, נסיך פרוסיה. במהלך המצור על מץ מונה אלברט למפקד הארמייה הרביעית - ארמיית המז, שהוקמה לצורך המצור, וכללה את הקורפוסים ה-4, ה-12, וקורפוס המשמר, ובמקומו מונה למפקד הקורפוס אחיו גאורג, נסיך סקסוניה, שפיקד עליו עד לשנת 1900. ב-1 באפריל 1887 הוקמה הדיוויזיה ה-32 (הסקסונית ה-3) וצורפה לקורפוס, ובשנת 1902 הוקם הקורפוס ה-19 (הסקסוני ה-2) והועברו אליו הדיוויזיות ה-24 וה-40, והקורפוס ה-12 הפך לאזור הגיוס של החלק המזרחי של הממלכה. עם פרוץ מלחמת העולם הראשונה הוצב הקורפוס בחזית המערבית כחלק מהארמייה השלישית ולחם בחזית המערבית. ונטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. לאחר מכן השתתף הקורפוס בקרבות שונים בחזית המערבית, ובסוף המלחמה הוא היה חלק מפלגת הארמייה B. גנרל חיל הרגלים אלברט, נסיך סקסוניה (23 בפברואר 1867 - 18 באוגוסט 1870) גנרל חיל הרגלים גאורג, נסיך סקסוניה (19 באוגוסט 1870 - 21 במרץ 1900) גנרל חיל הרגלים מקס פון האוזן (22 במרץ 1900 - 25 באוגוסט 1902) גנרל חיל הרגלים פרידריך אוגוסט, נסיך סקסוניה (26 באוגוסט 1902 - 17 באוקטובר 1904) גנרל חיל הפרשים הרמן פון ברויזאם (18 באוקטובר 1904 - 25 בספטמבר 1910) גנרל לוטננט קרל לודוויג ד'אלזה (26 בספטמבר 1910 - 16 באפריל 1916) גנרל חיל הרגלים הורסט אדלר פון דר פלניץ (17 באפריל 1916 - 7 בספטמבר 1917) גנרל חיל הפרשים הנס קרוג פון נידה (8 בספטמבר 1917 - 10 ביולי 1919) הקורפוס ה-12
ניסים הדס

ניסים הדס (נולד ב-1953) הוא מנהל שכיהן כמנכ"ל חטיבת אלתא מערכות של התעשייה האווירית לישראל (בשנים 2006–2018) וכעת משמש כיו"ר פעיל של חברת ההזנק "RFISEE" וכיועץ ליחידת המכ"ם באלביט מערכות. הוא חבר סגל במכללת אפקה בפקולטה להנדסה . ניסים הדס נולד ב-1953 בקהיר. למד בטכניון במסגרת העתודה האקדמית ובשנת 1974 קיבל שני תארים: מוסמך למדעים בהנדסת חשמל ומוסמך למדעים בפיזיקה שניהם בהצטיינות. בשנת 1984 סיים תואר שני בהנדסת חשמל, גם הוא מהטכניון, בהצטיינות יתירה. שירת בצה"ל כקצין אלקטרוניקה בחיל האוויר והשתחרר בדרגת רב-סרן. נקלט בתעשייה האווירית בשנת 1983. היה ראש פרויקט פיתוח מכ"ם בקרת אש מתקדם למטוסי קרב, שנכנס לשירות מבצעי בהצלחה וזכה בפרס מצוינות לציון יובל למדינת ישראל. מונה לראש מינהל מכ"ם בשנת 1996, והוביל פיתוח טכנולוגיית מכ"ם לסיור ימי שיושמה במבצע ללכידת הספינה קארין A. הקים תחום למכ"מי הדמיה למטוסי קרב, מסוקים ומל"טים. בשנת 2002 מונה למנהל מפעל מיזם באלתא, הרחיב את יכולות המפעל מעיסוק בחיישנים ליכולות מערכתיות, והוביל את מפעל מיזם לזכייה בפרויקט מרכז פענוח המודיעין המאוחד (מרפ"מ) לצה"ל. בשנת 2006 מונה למנכ"ל אלתא מערכות, וניהל את החברה עד לפרישתו בשנת 2018, לאחר 11 שנים בתפקיד. בשנת 2018 מונה ליו"ר חברת ההזנק "RFISEE" אשר מפתחת מערכת הדמיה לשוק הרכב האוטונומי. מלווה באופן צמוד צוות של חברת אלביט מערכות שמפתח מכ"ם טקטי ראשון מתוצרתה, שנחשף בתערוכת יורוסאטורי בפריז. המכ"ם מסוגל לזהות רחפן מטווח של 12 ק"מ, ואדם מטווח של 15 ק"מ. משמש בנוסף כחבר סגל ומרצה במכללת אפקה בפקולטה להנדסה. הדס הוא מומחה למערכות מכ"ם ומרבה להרצות בכנסים מקצועיים ברחבי העולם. ניסים הדס על פיתוח טכנולוגיות מכ"ם ומודיעין חלל מרדכי חיימוביץ', הצצה: האנשים שבנו את "כיפת ברזל", באתר nrg‏, 9 בנובמבר 2012 אודי עציון, אלביט מציגה מכ"ם טקטי מתקדם, עם עזרה מהמתחרה לשעבר, באתר כלכליסט, 13 ביוני 2022 תני גולדשטיין, נסים הדס מוּנה למנכ"ל חברת אלתא, באתר ynet, 10 במאי 2006 אורה קורן, אחרי וייס: גם מנכ"ל אלתא עוזב את תפקידו, באתר TheMarker‏, 31 בדצמבר 2017 אתר האינטרנט הרשמי של RFISEE אודי עציון, עם עזרה מהמתחרה לשעבר: אלביט מציגה מכ"ם טקטי מתקדם, באתר ynet, 14 ביוני 2022
דליה מנטבר

דליה מנטבר (נולדה ב-21 בנובמבר 1951) היא מדריכת כושר גופני ומנחת טלוויזיה ישראלית. מוסמכת מאסטר בפילאטיס ומקימת הסטודיו הראשון בישראל. בעלת רשת מכוני פילאטיס. מנטבר נולדה בתל אביב לשרה ולאלברט בטיטו. את שירותה הצבאי עשתה בשלוש להקות צבאיות: להקת פיקוד המרכז, צוות הווי צנחנים, ולהקת פיקוד הדרום. היא הופיעה בסרט הקולנוע "שלאגר" בבימויו של אסי דיין, ובמחזות זמר כמו "ברנשים וחלומות", "הללויה הוליווד" לצד חנה לסלאו וריקי גל, ו"כמו ציפורים". מנטבר בוגרת מתמטיקה וסטטיסטיקה באוניברסיטת תל אביב, בוגרת חשבונאות במכללה למינהל ובוגרת מכללת וינגייט. לאחר סיום לימודיה במכללת וינגייט, לימדה בבית הספר למחול של בת דור. באותה שנה הגיע לארץ אלן הרדמן, מתלמידיו של יוזף פילאטיס, שבחר בה כמתאימה להנחיל את שיטת הפילאטיס בישראל.[דרוש מקור] לאחר שהתמחתה בלונדון חזרה לישראל ולימדה את השיטה בסטודיו לרקדנים של בת דור. בשנת 1977 פיתחה את מכשיר הכושר "פיזיקל" והפיקה קלטת וידאו עם תרגילים ייעודיים למכשיר. בשנת 1986 הצטרפה לצוות המנחים של התוכנית "שעת כושר" ששודרה בטלוויזיה החינוכית. הנחתה תוכניות בנושא פילטיס בטלוויזיה. החזיקה ברשת של מכונים לפלאטיס, שבשיאה מנתה 22 סניפים ברחבי הארץ. כיום מחזיקה בשני סניפים בלבד ובבית ספר להכשרת מורים לפילאטיס. במשך שנים כתבה טור בידיעות אחרונות על אורח חיים בריא. בנוסף הוציאה קלטות וידאו בנושא כושר גופני, כמו הקלטת "איך שריר נולד" לנשים בהריון, וקלטות אודיו לתרגול פילאטיס. ב-5 במאי 2017 קבעה שיא ישראלי לשיעור המוני בהשתתפותם של למעלה מ-3,000 אנשים, תחת כיפת השמיים[דרוש מקור]. בשנים 1975 עד 1991 הייתה נשואה לאלי מנטבר, ולהם בת משותפת. כיום היא בזוגיות עם איציק אורן. אתר האינטרנט הרשמי של דליה מנטבר דליה מנטבר, במיזם "אישים" לתיעוד היצירה הישראלית מירית כהן, ראיון: דליה מנטבר חוגגת 35 שנות פילאטיס, באתר nana10‏, 9 בנובמבר 2011 פילאטיס כדרך חיים, באתר סלונה, 20 במרץ 2017 טליה לוין, ‏"אני חיה באופטימיות ובאנרגיה של אהבה לפי הכוס המלאה בחיים", באתר מעריב אונליין, 24 בפברואר 2019 דליה מנטבר ומיכל צפיר, אתגר הפלאנק, באתר youtube,‏ 6 בספטמבר 2018 התוכנית של פילאטיס עם דליה מנטבר בערוץ החיים הטובים עדי הגין, ‏דליה מנטבר: שלוש פעמים כמעט פשטתי את הרגל, ורק הנחישות והאמונה החזיקו אותי, באתר onlife,‏ 23 באפריל 2017 צוות הווי חיל הצנחנים: אחרי לצנחנים, באתר "שרים במדים" להקת פיקוד הדרום: מדרום תפתח הטובה, באתר "שרים במדים" פילאטיס כדרך חיים, באתר סלונה, 20 במרץ 2017 יובל אברומוביץ', שעת שיא, באתר ישראל היום, 20 באפריל 2017 טליה לוין, ‏"אני חיה באופטימיות ובאנרגיה של אהבה לפי הכוס המלאה בחיים", באתר מעריב אונליין, 24 בפברואר 2019 גילה מצא, בקשר לכושר, מעריב, 14 בנובמבר 1989
קירן טריפייר

קירן ג'ון טריפייר (באנגלית: Kieran John Trippier; נולד ב-19 בספטמבר 1990) הוא כדורגלן אנגלי המשחק בעמדת המגן הימני בניוקאסל יונייטד ובנבחרת אנגליה. טריפייר נולד בעיירה בורי, מנצ'סטר רבתי שבממלכה המאוחדת. טריפייר התחיל לשחק כדורגל בגיל תשע, אז הצטרף לקבוצת הילדים של מנצ'סטר סיטי ושימש כקפטן קבוצת הנוער שזכתה בגביע האנגלי לנוער. בפברואר 2010 הושאל לבארנסלי מהפוטבול ליג צ'מפיונשיפ לחודש אחד. את הופעת הבכורה שלו ערך בהפסד 1–2 למידלסברו. באוגוסט 2010 הושאל שוב לבארנסלי לחצי שנה. בינואר 2011 האריך את זמן ההשאלה עד לסיום העונה. בפברואר 2011 הבקיע את שער הבכורה שלו בקריירה בתיקו 3-3 נגד לידס יונייטד. בסיום העונה זכה בתואר השחקן הצעיר של השנה בליגה. ביולי 2011 הושאל לברנלי עד לסיום העונה. באוגוסט 2011 ערך את הופעת הבכורה שלו בקבוצה בתיקו 2-2 נגד ווטפורד. את שער הבכורה שלו כבש בספטמבר 2011 בניצחון 1–2 נגד מילטון קינס דונס. יום לאחר מכן, חתם על חוזה לשלוש וחצי עונות בקבוצה. בסיום העונה נבחר לשחקן בעונה של המועדון. במאי 2014 האריך את חוזהו עד 2017. ב-19 ביוני 2015 טריפייר חתם בטוטנהאם הוטספר תמורת 3.5 מיליון פאונד. בשתי עונות הראשונות, טריפייר שימש כמחליף לקייל ווקר ושותף רק ב-18 משחקי ליגה בזמן זה. לאחר עזיבתו של ווקר למנצ'סטר סיטי. ב-17 ביולי 2019 טריפייר חתם לשלוש עונות באתלטיקו מדריד מהליגה הספרדית תמורת 20 מיליון ליש"ט, והפך לאנגלי הראשון באתלטיקו מדריד מאז 1924. ב-7 בינואר 2022 חזר טריפייר לפרמייר ליג, כשחתם לשנתיים וחצי בניוקאסל יונייטד. תמורתו קיבלה אתלטיקו מדריד 12 מיליון פאונד. את הופעת הבכורה במסגרת הפרמייר ליג ערך ב-15 בינואר בתיקו 1-1 עם ווטפורד. ב-8 בפברואר כבש שער בכורה בניצחון קבוצתו 1–3 על אברטון. טריפייר שיחק בצעירותו בכל הנבחרות הצעירות של אנגליה. ב-13 ביוני 2017 ערך את הופעת הבכורה שלו בנבחרת הבוגרת בהפסד 2–3 נגד צרפת. ב-11 ביולי 2018 כבש את השער הראשון של נבחרת אנגליה במשחק חצי גמר המונדיאל נגד קרואטיה. נכלל בסגל נבחרת אנגליה לטורניר מונדיאל 2022. אליפות ספרד: 2020/2021 כדורגלן העונה של ברנלי: 2011/2012 נבחרת העונה של הפרמייר ליג: 2012/2013, 2013/2014 מדיה וקבצים בנושא קירן טריפייר בוויקישיתוף קירן טריפייר, ברשת החברתית אקס (טוויטר) קירן טריפייר, ברשת החברתית אינסטגרם קירן טריפייר, באתר Transfermarkt קירן טריפייר, באתר Soccerway קירן טריפייר, באתר BDFutbol קירן טריפייר, באתר WorldFootball.net קירן טריפייר, באתר National Football Teams קירן טריפייר, באתר FootballDatabase.eu קירן טריפייר, באתר ESPN מערכת ערוץ הספורט, ‏דקה אחר דקה, באתר ערוץ הספורט, 17 ביולי 2020 העברות בעולם: קוטיניו הושאל לאסטון וילה, טריפייר חתם בניוקאסל, באתר וואלה, 7 בינואר 2022 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)
תאומכיה

המונח היווני תאומכיה (ביוונית: Θεομαχία, "מלחמות אלים") מציין מאבק בין אלים שונים, או מרד נגד אלים. תאומכיה מעורבת פעמים רבות בסיפורי תאוגוניה ("הולדת האלים"). המונח מורכב מהלחם בסיסים של המילה היוונית "תאוס" (θεός), שמשמעותה אל, ושל המילה "מאכה" (μάχη), קרב. דוגמה מוקדמת לתאומכיה היא מיתוס הבריאה המסופוטמי-בבלי "אנומה אליש". לפי מיתוס זה של המיתולוגיה המסופוטמית, הביס האל התומך של העיר בבל וראש הפנתיאון הבבלי, מרדוך, את האלה, בוראת העולם, תיאמת. לאחר שניצח והרג את תיאמת, הוא בורא את השמים ואת הארץ מגופה המבותר ואת בני האדם מגופו של קינגו שר-צבאה. במיתולוגיה היוונית מספר סיפורי תאומכיה. הסיודוס מתאר בחיבורו "תאוגוניה" סכסוכים בין דורות שונים של האלים האולימפיים, בהם ה"טיטאנומכיה" מול הטיטאנים. כן ערכו האלים האולימפיים את ה"גיגאנטומכיה" מול הגיגאנטים ("ענקים"). האלים נחלקו פעם נוספת לצדדים שונים במלחמת טרויה, וב"איליאדה" מאת הומרוס מופיעות מספר תאומכיות בין אלים, המערבות אף בני אדם בקרבות האלים. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
יחסי ארצות הברית – קוריאה הדרומית

יחסי ארצות הברית–קוריאה הדרומית הם היחסים הבילטרליים בין ארצות הברית של אמריקה לבין הרפובליקה של קוריאה. היחסים בין שתי המדינות החלו באופן אינטנסיבי בעת מלחמת קוריאה, כאשר ארצות הברית סייעה להקים את המדינה המודרנית של קוריאה הדרומית, הידועה גם בשם הרפובליקה של קוריאה, ונלחמה לצדה במלחמה זו. במהלך ארבעת העשורים שלאחר מכן, קוריאה הדרומית חוותה צמיחה כלכלית, פוליטית וצבאית אדירה, והפחיתה במידה ניכרת את התלות בארצות הברית. ב-2009, כינה נשיא ארצות הברית ברק אובמה את קוריאה הדרומית ״אחת מבעלי בריתה הקרובים ביותר של אמריקה״. כמו כן, דרום קוריאה הוגדרה כבעלת ברית מרכזית של ארצות הברית שאינה חברה בנאט״ו. בסקר של מכון פיו משנת 2019, אמרו 71% מאזרחי קוריאה הדרומית כי הם מחשיבים את ארצות הברית לבעלת בריתה המובילה של המדינה. ב-25 ביוני 1950, קוריאה הצפונית פלשה לקוריאה הדרומית. בעקבות הפלישה, פרצה מלחמת קוריאה. בתגובה, ארגון האומות המאוחדות שלח כוח צבאי המורכב מכ-16 מדינות ובראשן ארצות הברית להגנה על קוריאה הדרומית. מלחמת קוריאה, הייתה הסכסוך המזוין הראשון של המלחמה הקרה. ב-1953, ארצות הברית וקוריאה הדרומית הפכו לבעלות ברית צבאית. כיום, כ-29,000 חיילים אמריקאים מוצבים בקוריאה הדרומית. בשנת 2009, ארה״ב וקוריאה הדרומית התחייבו לפתח את חזון הברית לשיתוף פעולה ביטחוני עתידי. במהלך מלחמת ווייטנאם, שלחה קוריאה הדרומית לבקשת ארה״ב כוחות על מנת לסייע לחיילים האמריקאים. בתמורה, ארה״ב הגבירה את הסיוע הצבאי. ב-2004, שוב לבקשת ארה״ב, קוריאה הדרומית שלחה כוח צבאי קטן לעיראק, על מנת שהילחם לצד ארה״ב במלחמת עיראק. ארה״ב וקוריאה הדרומית הן שותפות כלכליות חשובות זו לזו. הסחר בין ארה״ב לקוריאה הדרומית עומד על כמעט 60 מיליארד דולר. ארה״ב מדורגת ראשונה ברמת הסחר של קוריאה הדרומית. מדיה וקבצים בנושא יחסי ארצות הברית – קוריאה הדרומית בוויקישיתוף Farberov, Snejana (6 ביולי 2012). "Hillary Clinton flies into Kabul as U.S. declares Afghanistan major non-NATO ally". Daily Mail. נבדק ב-28 במאי 2015. Afghanistan becomes the 15th such country the U.S. has declared a major non-NATO ally. The list includes Argentina, Australia, Bahrain, Egypt, Israel, Japan, Jordan, Kuwait, Morocco, New Zealand, the Philippines, South Korea and Thailand. {{cite web}}: (עזרה) China’s Economic Growth Mostly Welcomed in Emerging Markets, but Neighbors Wary of Its Influence, Laura Silver, Kat Devlin, Christine Huang, מרכז המחקר פיו, 5 בדצמבר 2019 Hermes, Jr., Walter (1992) [1966]. Truce Tent and Fighting Front. United States Army Center of Military History. pp. 2, 6–9. CMH Pub 20-3-1. The ROK-US Mutual Defense Treaty (אורכב 22.01.2011 בארכיון Wayback Machine) Embassy of the Republic of Korea in the United States Manyin, M. (2004). South Korea-U.S. Economic Relations: Cooperation, Friction, and Future Prospects. CRS Report for Congress. Retrieved from https://fpc.state.gov/documents/organization/34347.pdf
מגה ספורט

מגה ספורט היא רשת קמעונאית ישראלית המשווקת נעליים, ביגוד וציוד ספורט ומחנאות. הרשת הוקמה בשנת 1996. הסניף הראשון הוקם בחיפה. בשנת 2002 מנתה הרשת 28 סניפים, וב-2007 מנתה הרשת 34 סניפים. ב-2008 מכרה קבוצת "פישמן רשתות" את הרשת לחברת MGS ספורט טריידינג בסכום של 21 מיליון דולר, לאחר שהרכישה אושרה על ידי הממונה על ההגבלים העסקיים. עם הרכישה מיזגה החברה הרוכשת את רוב סניפי יונייטד ספורט שהיו בבעלותה עם רשת מגה ספורט. MGS ספורט טריידינג היא יבואנית של המותגים סקצ'רס, קאפה, דיאדורה ועוד, והיא מחזיקה גם ברשת ההנעלה והביגוד אליטל. ב-2017 נכנסה הרשת לתחום ציוד המחנאות. נכון לשנת 2017 מונה הרשת 53 סניפים. הנהלת הרשת יושבת בחולון. אתר האינטרנט הרשמי של מגה ספורט אורנה יפת, מנכ"ל מגה ספורט: "תחום הכדורגל זינק ב־300%", באתר כלכליסט, 1 ביולי 2010 ורד שרון-ריבלין, מגה ספורט רכשה את יבואנית ציוד הספורט מגן ליברמן, באתר גלובס, 21 ביולי 2002 גולן חזני וגלי ברגר, אושרה רכישת מגה ספורט ע"י משפחת מוליוב, באתר ynet, 26 בפברואר 2008 אודות MGS, באתר MGS מיכל רז-חיימוביץ', ‏רשת מגה ספורט נכנסת לתחום ציוד המסעות והקמפינג, באתר גלובס, 14 במאי 2017
פנטזיה בריליאנטית עם וריאציות

פנטזיה בריליאנטית עם וריאציות (בגרמנית: Fantaisie Brillante mit Variationen) היא יצירה לשני פסנתרים ותזמורת מאת פליקס מנדלסון-ברתולדי ומורו, איגנץ מושלס. היצירה נכתבה בשנת 1833, בתגובה לבקשה לנגן במופע צדקה בלונדון. מנדלסון ומושלס החליטו לחבר יחד יצירה, שבה ינגנו כדואו פסנתרנים. קווי המתאר הראשונים של היצירה נכתבו תוך ימים ספורים ובגלל לחץ הזמן שעמד לרשותם עד למופע, אלתרו חלק ממנה במהלך קונצרט הבכורה. הפנטזיה בנויה על נושא מאת קרל מריה פון ובר, שיר לכת מתוך מוזיקה למחזה "פראציוזה". על נושא שיר הלכת כתבו שני המלחינים מבוא חופשי, נושא עם ארבע וריאציות ופינאלה. בהמשך אותה שנה ניגנו שוב השניים את היצירה, הפעם עם תווים כתובים - המבוא והפינאלה היו של מנדלסון, ואת הווריאציות חלקו ביניהם, השתיים הראשונות של מנדלסון והשתיים האחרונות של מושלס. לאחר המופע המשותף חזרו איש איש לעיסוקיו והיצירה נשכחה. בשנת 1849, לאחר מות מנדלסון, חזר מושלס ליצירה והתקין אותה לפרסום, תוך שחזור קטעים רבים מן הזיכרון והוספת קטעים חדשים משלו. הגרסה שלו יצאה לאור אך לא זכתה להצלחה וכעבור זמן נעלמה שוב. הגרסה המקורית של מנדלסון ומושלס לא יצאה לאור ונחשבה לאבודה, עד שבשנת 2009 נמצא בארכיון של הפסנתרן והמלחין הרוסי אנטון רובינשטיין, בסנקט פטרבורג, כתב יד שלא התאים ליתר כתבי היד של המלחין. חקירה ודרישה העלתה, שמדובר בכתב היד האבוד של ה"פנטזיה ברילאנטה עם וריאציות" בנוסח המקורי של מנדלסון ומושלס. המוזיקולוג דניל פטרוב שחזר על פי כתב היד את תפקידי הפסנתרים ואת הפרטיטורה התזמורתית והיצירה בוצעה על ידי סטודנטים בקונסרבטוריון צ'ייקובסקי במוסקבה. הביצוע המקצועי הראשון של היצירה היה בישראל בשנת 2016, עם אנסמבל מולטיפיאנו והתזמורת הסימפונית החדשה חיפה. היצירה בוצעה שוב בישראל עם אנסמבל מולטיפיאנו ותזמורת ראשון לציון, בניצוח דמיטרי יבלונסקי, באוקטובר-נובמבר 2017. יוסי שיפמן, תוכניית קונצרט הסימפונית הישראלית ראשון לציון, עונת 2018-2017
אשמה! (סרט)

אשמה! (באנגלית: !BLAME) הוא סרט אנימה יפני בהנפשה ממוחשבת, מסוגת פעולה ומדע בדיוני, אשר מבוסס על מאנגה בעלת אותו שם שנכתבה ואוריה על ידי טסוטומו ניהיי. הסרט בוים על ידי הירויוקי נישימורה, והופץ בנטפליקס ב-20 במאי 2017. בעתיד הטכנולוגי הרחוק, הציוויליזציה הגיעה לצורתה האולטימטיבית המושלמת. "זיהום" בעבר גרם למערכות האוטומטיות לצאת מכלל שליטה, וכתוצאה מכך מבנה רב-ממדי של העיר משכפל את עצמו לכל הכיוונים. האנושות איבדה את הגישה לבקרות העיר, והיא נרדפת על ידי מערכת הביטחון הידועה בשם "המשמר". בפינה זעירה של העיר, מובלעת קטנה הידועה בשם "דייגים אלקטרוניים" עומדת בפני הכחדה, לכודה בין האיום של המשמר לבין אספקת המזון ההולכת ופוחתת. נערה בשם זורו יוצאת למסע כדי למצוא מזון לכפר שלה, רק כדי שמגדל תצפית יחוש אותה ויזמין יחידת מגן כדי לחסל את האיום. חבריה מתים וכל נתיבי הבריחה חסומים, הדבר היחידי שיכול להציל אותה עכשיו הוא הגעתו הפתאומית של קילי הנווד, בחיפושו אחר גן הטרמינל, המפתח להחזרת הסדר לעולם. בנובמבר 2015 נודע שהמאנגה "אשמה!" תעובד לסרט. הסרט בוים על ידי הירויוקי נישימורה ונכתב על ידי סאדיאוקי מוראי, על פי עלילת המאנגה שנכתבה ואוריה על ידי טסוטומו ניהיי, אשר לקח חלק בעיצוביו. הנפשת הסרט נעשתה על ידי Polygon Pictures. ב-20 במאי 2017 הסרט עלה לנטפליקס, וב-27 במרץ 2018 הסרט הופץ בבלו-ריי ו-DVD. אתר האינטרנט הרשמי של אשמה! (ביפנית) אשמה!, ברשת החברתית פייסבוק אשמה!, ברשת החברתית אקס (טוויטר) "אשמה!", במסד הנתונים הקולנועיים IMDb (באנגלית) "אשמה!", באתר נטפליקס "אשמה!", במסד הנתונים הקולנועיים KinoPoisk (ברוסית)